[pic] | AZ EURÓPAI KÖZÖSSÉGEK BIZOTTSÁGA |

Brüsszel, 24.6.2005

COM(2005) 260 végleges

A BIZOTTSÁG KÖZLEMÉNYE A TANÁCSNAK, AZ EURÓPAI PARLAMENTNEK, AZ EURÓPAI GAZDASÁGI ÉS SZOCIÁLIS BIZOTTSÁGNAK ÉS A RÉGIÓK BIZOTTSÁGÁNAK

Az európai információs társadalom létrehozásának ösztönzését célzó többéves közösségi program (PROMISE) (1998-2002) végrehajtásának végső értékelése

A BIZOTTSÁG KÖZLEMÉNYE A TANÁCSNAK, AZ EURÓPAI PARLAMENTNEK, AZ EURÓPAI GAZDASÁGI ÉS SZOCIÁLIS BIZOTTSÁGNAK ÉS A RÉGIÓK BIZOTTSÁGÁNAK

Az európai információs társadalom létrehozásának ösztönzését célzó többéves közösségi program (PROMISE) (1998-2002) végrehajtásának végső értékelése

Bevezetés

E közlemény a PROMISE tanácsi rendelet 8. cikkének (4) bekezdésével összhangban készült. A közlemény megállapította, hogy a program végén “a Bizottság értékelő jelentést terjeszt az Európai Parlament, a Tanács, a Gazdasági és Szociális Bizottság, valamint a Régiók Bizottsága elé a programban említett cselekvések végrehajtása során elért legjobb eredményekről”[1].

A Bizottság az EIM üzleti és politikai kutatási részlegének egy külső értékelő jelentés elkészítésére adott megbízást, amelyet a Bizottság által kinevezett irányítóbizottság irányítása alatt végeztek el. Az értékelés zárójelentését 2004 februárjában tették közzé, és 2004 júliusában mutatták be a PROMISE jogutódja irányítóbizottságának.[2]

E záróértékelés általános célja a következő volt:

1. A PROMISE program működésének vizsgálata a program célkitűzéseinek vonatkozásában.

2. Az európai információs társadalomért program hatásának vizsgálata.

3. Ajánlások tétele a PROMISE program jogutódja részére.

Háttér

Az „európai információs társadalom létrehozásának ösztönzésére irányuló többéves közösségi programot (PROMISE)” a Tanács 1998. március 30-án fogadta el. A program az 1998 januárjától 2002 decemberéig tartó 5 éves időszakra terjedt ki 25 millió eurós teljes költségvetéssel. A program az információs társadalom koherens megközelítésének elősegítése céljából jött létre, amely a következő előnyökkel járna: a) hatékonyabb, átláthatóbb és jobb reagálásra képes közszolgáltatások, b) hatékonyabb irányítás, valamint a szolgáltatásokhoz, fogyasztókhoz és szolgáltatókhoz való jobb hozzáféréssel bíró, versenyképesebb vállalatok, c) több lehetőség Európa távközlési üzemeltetői számára, d) új lehetőségek a régiók számára identitásuk kifejezésre juttatása céljából, földrajzi hátrányaik csökkentése mellett.

Az Európai Tanács 2000 júniusában az információs társadalom új megközelítését fogadta el az eEurope 2002 cselekvési terv formájában. A PROMISE program új irányt kapott, hogy így támogassa az új stratégiát, valamint így válaszolva a program félidős értékelésének megállapításaira, amelyet 2000 januárjában nyújtottak be a Bizottsághoz.[3] A PROMISE-t különösen azon cselekvési tervben javasolt nyitott koordinációs módszer (OMC) szükségleteihez igazították, amely a teljesítményértékelésre helyezendő nagyobb hangsúlyra szólított fel.

Célkitűzések és végrehajtás

A program céljait a következő szakaszokban hajtották végre:

Első szakasz (1998/1999)

Az első szakaszban a program szorosan követte a jogalapban megfogalmazott célkitűzéseket:

- A nagyközönség tudatosságának erősítése , valamint az információs társadalom potenciáljainak megértése. Ez olyan tevékenységeket foglalt magába mint az európai információs társadalom napja, az információstársadalmi fórum támogatása, valamint az információs társadalom médiában történő promóciója. Az információstársadalmi projektiroda (ISPO) web- és helpdesk szolgáltatást biztosított, továbbá brosúrákat, hírleveleket és szórólapokat terjesztett. Ezen felül támogatást nyújtottak a díjak, szemináriumok és konferenciák további fenntartására.

- Az európai információs társadalom társadalmi-gazdasági hasznainak optimalizálása; ennek középpontjában a tagállamokban folyamatban lévő tevékenységek elemzése, valamint a helyes gyakorlatok munkaértekezletek révén történő terjesztése ált. Az európai információstársadalmi felmérés (ESIS) projektjei számára felméréseket készítettek, az Eurobarometer véleménykutatást végzett, valamint tanulmányokat indítottak az információstársadalmi fórum támogatására.

- Európa szerepének és láthatóságának növelése az információs társadalom globális dimenziójában. A nézetek kicserélésének elősegítését célzó párbeszéd támogatására összpontosító tevékenységek, valamint főleg a csatlakozó és a földközi-tengeri országokkal kapcsolatos tapasztalatok (azaz a MEDA program keretében elindított EUMEDIS kezdeményezés).

Átmenet (2000)

Az eEurópa 2002 cselekvési terv, amelyet 2000-ben indítottak el, három fő célkitűzést tartalmazott.

- Olcsóbb, gyorsabb és biztonságos Internet

- Emberekbe és képességekbe történő befektetés

- az Internet használatának ösztönzése.

A PROMISE programot az eEurópa cselekvési tervet támogató eszközként határozták meg, és annak tevékenységeit átirányozták, illetve néhányat korlátoztak. A tudatosság erősítése elsősorban az információs társadalomnak a weboldalon történő promócióját célozta meg. A társadalmi-gazdasági hasznok optimalizálását úgy alakították át, hogy az az információstársadalmi fórummal kapcsolatos tanulmányok és támogatások felé irányuljon. Tehát, az ESIS tevékenység tovább folyt, azonban a későbbi eEurópa+ 2003 cselekvési tervre és EUMEDIS-re[4] fókuszált. Az Eurobarometer felmérések az összehasonlítható statisztikai adatok gyűjtésére fókuszáltak, hogy így támogassák az eEurópa cselekvési terv végrehajtását. A globális dimenzió külön költségvetéssel működött tovább, de csak az örökül kapott munka befejezése céljából.

Második szakasz (2001-2002)

A második szakasz keretében az új célkitűzéseket leképezték a régi célkitűzésekre. Az új leképezés közvetlenül összhangban állt az eEurópa cselekvési terv szükségleteivel.

- A teljesítményértékelés olyan felméréseket foglalt magába, amelyek olyan 23 mutatóra vonatkoztak, amelyeket a Tanács hagyott jóvá az eEurópa 2002 cselekvési terv ellenőrzése, valamint az információs társadalom új fejlesztéseire vonatkozó minőségszempontú tanulmányok céljából. A teljesítményértékelési eredményeket rendszeresen közzétették a világhálón és aktuális komparatív adatokat szolgáltattak a kulcsfontosságú területeken tett előrelépésről, mint például az Internet térhódítása az általános népesség, munkaerő és az oktatás körében, hálózatok biztonsága, egészségügy és kormányzati szolgálatok.

- A helyes gyakorlatok azonosítása és terjesztése korlátozott számú magas láthatóságú cselekvésre irányult. A program társfinanszírozta a különféle EU elnökségek által rendezett konferenciákat, hogy így segítse elő az információstársadalmi helyes gyakorlatokról szóló társadalmi párbeszédet.

- eEurópa portál - az ISPO tevékenységet webalapú szolgáltatásra változtatták, ez az ami most eEurópa webportálként állandósult.

- Az információstársadalmi fórum tovább folytatódott, de már virtuális fórumként, amelynek új megbízatása az eEurópa optimalizálásának támogatása.

Az eredmények értékelése a program célkitűzéseinek teljesítése tekintetében [5]

A PROMISE program félidős értékelése, amely a 2000-ig tartó első szakaszt foglalja magában, „a program hatékonyságára egyértelmű példákat” talált, de arra a következtetésre jutott, hogy annak kezdeti hatálya túl széleskörű volt, valamint hogy a Bizottság információstársadalmi stratégiájával kell egyértelmű összefüggésre törekedni. [6] Az értékelésben ésszerűsített irányítási megközelítést és egyértelmű mennyiségi célokat ajánlottak.

Az eEurópa cselekvési tervvel összhangban lévő PROMISE program átirányozása, amely 2000 folyamán ment végbe, reagált az értékelésre. Különösen a konkrét haladásról szóló információ nyújtását célzó teljesítményértékelési tevékenységek támogatására helyezett hangsúly tükrözte a mennyiségibb célokra vonatkozó ajánlást.

A hangsúlyáthelyezést pozitívan értékelték. A teljesítményértékelési tevékenység első alkalommal biztosított olyan mennyiségi mutatókat, amelyek Európa információs társadalom felé való haladására vonatkoznak, valamint átfogóak és naprakészek voltak. A tagállamok által elfogadott 23 mutatóból 19-et legalább egyszer, valamint 13-at kétszer vagy többször vizsgáltak. A teljesítményértékelési gyakorlat az értékelés szerint valós értéket nyújtott az eEurópa számára.

A helyes gyakorlatok azonosítását és terjesztését a minőségi teljesítményértékelés egy formájának tervezték. A politikai döntéshozóknak össze kellene hasonlítaniuk és ki kellene cserélniük tapasztalataikat, hogy így szerezzenek jobb tudást a jobb politikák tervezésének módjáról. E célkitűzés elérésére stratégiai tanulmányok, az érdekelt felek nemzeti szintű munkaértekezletei, valamint a belga, olasz és görög elnökségek alatti e-kormányzatról és e-egészségügyről szóló konferenciák társfinanszírozása révén törekedtek.

Az információs szolgálatokra vonatkozó célkitűzést azáltal érték el, hogy a szélesebb körű ISPO koncepciót elsősorban webalapú információra fókuszálták és átnevezték azt eEurópa portállá. Az eEurópa portál volt az egyik legtöbbet látogatott lap az információstársadalmi weboldalak közül a 2000-2002-es időszak során. Végezetül az információstársadalmi fórum a továbbiakban szűkebb alapokon működött tovább és gyakorlatilag nem járult hozzá az eEurópa cselekvési tervhez. Ez a döntés is tükrözte, hogy mennyire nehéz egy 128 tagból és 6 munkacsoportból álló szervezet irányítása és frissen tartása.

A költségvetési kiadások tekintetében, a végrehajtás első két évében (1998 és 1999) tapasztalt költekezési nehézségek ellenére, figyelemre méltó haladás valósult meg 2000 után. Mindazonáltal a végleges értékelésért felelős tanácsadók úgy ítélték meg, hogy „a tevékenységek többéves tervezése” javíthat a program irányításának minőségén.

Irányítás tekintetében a PROMISE programon belül a programbizottság korlátozott szerepet kapott. A program végrehajtásához kapcsolódó különböző tevékenységeket (a teljesítményértékelési mutatók meghatározása, a tevékenységeken belüli elsőbbségi területek meghatározása) a kormányzati szakértőkkel, mint például statisztikusok és tanácsi munkacsoportok, vitatták meg, majd a programbizottság tájékoztatást nyújtott az eredményekről. Az értékelés világos szerepet keresett az irányítóbizottságnak.

Összességében a PROMISE külső értékelése megállapította, hogy a hivatalos célkitűzések többsége megvalósult, a program EU szinten értékhozzáadást eredményezett más kezdeményezések esetében is, felmérte a szükségleteket és ellenőrizte a tudatosságot, elősegítette a helyes gyakorlatok cseréjét és elgördítette az akadályokat a hátrányos helyzetű csoportok, a peremterületek, a KKV-k és a harmadik országok részvétele elől. A fent ismertetettek alapján a program célkitűzései nagyra törők voltak és egyes területeken – mint például a valós projektek láthatóságának növelése, a demonstrátorok felkészítése, az ipar érdeklődésének ösztönzése, valamint a nemzetközi kezdeményezések leltárba vétele – kevesebbet ért el.

A PROMISE hatásai az európai információs társadalomra.

Úgy ítélik meg, hogy az eEurópa teljesítményértékelés korábban nem elérhető mutatók biztosítása által tényleges hozzáadott értékkel rendelkezik. Továbbá iránymutatással szolgált a nemzeti szintű statisztikai intézetek és az OECD által az információs társadalomra alkalmazott mérésekhez. A politikai befolyásra vonatkozóan a referenciaértékeket úgy ítélik meg, hogy azok növelték az információs társadalom láthatóságát, valamint arra kényszerítették a politikai döntéshozókat, hogy elgondolkozzanak relatív teljesítményükről. Továbbá a teljesítményértékelés olyan területekre irányította a politikai figyelmet mint az e-kormányzat és az e-egészségügy. A teljesítményértékelési eredményeket kritizálók azonban rámutattak arra, hogy az adatok egy része nem volt elég határozott, és hogy a mutatók egymagukban nem magyarázzák, hogy miért nem gyorsabb vagy hatékonyabb az információs társadalom megvalósulása.

A legjobb gyakorlatok elősegítését hatékonynak ítélték meg, amennyiben az olyan nagy jelentőségű eseményekhez járult hozzá, mint az elnöki konferenciák. Ezek az események a magas szintű résztvevők révén politikai programokat, valamint az odaítélési rendszer révén a sikeres kezdeményezések közvetlen elismerését eredményezték. A munkaértekezletek segítették az egyes kérdések köré csoportosuló gyakorlati közösségek kialakulását, valamint ösztönözték az érdekelt felek közötti további tárgyalásokat. Az értékelés rámutatott a meglévő hálózatokkal létesítendő szisztematikusabb kapcsolat, valamint a regionális szintű legalsó szereplőkkel történő összefogás szükségességére.

Az ISPO eEurópa portállal történt helyettesítése által csökkentek a PROMISE e tevékenyégére elkülönített források. Az eEurópa portált komoly számban látogatták. Az értékelés rámutatott azonban arra, hogy az elsődleges felhasználók az (EU, nemzeti és regionális szintű) tisztviselők, valamint újságírók és kutatók köréből kerültek ki. Az értékelés egy olyan könnyebben használható portál létrehozását ajánlotta, amely az információkat a kisebb cégek és a nagyközönség számára is elérhetővé teszi.

Az információstársadalmi fórumra úgy tekintettek, mint amely korai szakaszában hasznos hozzájárulásokat tett. A PROMISE második felében azonban a fórum relevanciája kevésbé egyértelmű, valamint a kreativitás szintje alacsonyabb szintű volt. Ez a visszaesés részben a Bizottsággal folytatott nem egyértelmű és határozatlan idejű kapcsolatra vezethető vissza. Külön megbízatás és időbeosztás nélküli munkacsoportokat állítottak fel, továbbá az információs társadalomnak a politikai döntéshozatali folyamathoz való hozzájárulását sem határozták meg. Az értékelés rámutatott arra, hogy szükség van az információstársadalmi fórum hivatalos befejezésére, valamint a jövőbeni szervezetek, mint például az eEurópa tanácsadó csoport, politikai folyamatban betöltött egyértelmű szerepének biztosítására.

A MODINIS-be átültetett PROMISE tapasztalatok

A PROMISE jogutódját 2003. november 17-én fogadták el. Ez a program az “eEurópa 2005 cselekvési terv figyelemmel kísérése, a helyes gyakorlatok terjesztése és a hálózati és informatikai biztonság javítása (MODINIS)” címen fog futni 2003-tól 2005-ig.

A MODINIS program szorosan követi azt a filozófiát, amely a PROMISE második felében volt tapasztalható. Ez a program támogatja a Sevillai Európai Tanács által 2002 júniusában elindított eEurópa 2005 cselekvési tervet. A MODINIS négy célkitűzésre összpontosít, amelyeket a következőképp lehet összegezni:

- A tagállamok teljesítményének és a tagállamokon belüli teljesítménynek a figyelemmel kísérése és azok összehasonlítása a világ legjobb teljesítményeivel, a hivatalos statisztikai adatok felhasználásával;

- A tagállamok eEurópa keretében végzett törekvéseinek nemzeti, regionális, illetve helyi szintű támogatása, az e téren folytatott eEurópa helyes gyakorlatok elemzésével és a tapasztalatcsere mechanizmusainak kidolgozásával;

- Az eEurópa irányító csoport részére a szükséges információk átadása, amelyek segítségével az felmérheti az eEurópa 2005 cselekvési terv megfelelő stratégiai irányát;

- Felkészülés a hálózat- és információbiztonsági kérdésekre vonatkozó jövőbeni struktúra európai szinten történő létrehozására.

Az első célkitűzés folytatja azokat a teljesítményértékelési tevékenységeket, amelyeket az eEurópa 2002 cselekvési terv keretében indítottak el. Az eEurópa 2005 cselekvési terv e szempontjának lefedése céljából egy új tanácsi állásfoglalást[7] fogadtak el. Ezen állásfoglalás meghatározott 15 politikai mutatót és 22 kiegészítő teljesítményértékelési mutatót, valamint az adatgyűjtés során alkalmazandó módszertant is. Válaszul a tagállamok által, valamint az értékelésben kifejezésre juttatott, a teljesítményértékelési adatok minőségével kapcsolatos aggodalmakra a statisztikák nagy részét a nemzeti statisztikai intézetek gyűjtik be az Eurostat támogatásával. A MODINIS-t fel lehet használni az olyan hiányosságok pótlására is, amelyek esetében nem érhető el hivatalos adat az ad hoc felmérések indításával.

Továbbá a MODINIS pénzeszközeit az irányadó politika mutatói értékének ügyére fordítják. Törekednek Európa információs társadalom felé való haladásának konkrét intézkedéseit biztosító egyszerű szolgáltatói oldali mutatók, valamint a felhasználási mintákba, illetve az információs és kommunikációs technológiák hatásába betekintést nyújtó minőségibb információ közötti egyensúly megteremtésére.

A második célkitűzés folytatja a helyes gyakorlatok cseréjét, amelyet a PROMISE keretében indítottak el. A PROMISE értékeléséből levont legfontosabb tanulság az volt, hogy kifejezett stratégiai kapcsolatot kell létrehozni az eEurópa céljai és a MODINIS által támogatott cselekvések között. Ekképp a magas láthatóságú konferenciákat ott szándékoznak tovább folytatni, ahol stratégiai értékkel bírnak. A MODINIS-t olyan tanulmányok biztosítására is felhasználják, amelyek megnevezett politikai célokhoz (elsősorban e-kormányzat, e-egészségügy és biztonság) kapcsolódnak. Az egyedi politikai célok vonatkozásában hasonlóképp támogatják a magas szintű csoportok üléseit és a munkaértekezleteket. Továbbá egyedi fellépéseket kezdenek a „helyes gyakorlati keretek” végrehajtása céljából az e-üzletvitel, e-kormányzat és e-egészségügy területén.

A MODINIS harmadik célkitűzése egy irányító csoport (amelyet jelenleg eEurópa tanácsadó csoportként hoztak létre) megalakítását tervezi. A MODINIS programról hozott tanácsi és európai parlamenti határozat lehetővé tette a Bizottság számára, hogy létrehozzon egy eEurópa tanácsadó csoportot, amelynek elnöke a Bizottság és nyitva áll az összes érdekelt fél (tagállamok, csatlakozó országok, fogyasztói csoportok, a magánszektor, stb.) részvételére. A határozatnak megfelelően e csoport feladata a Bizottság segítése a következőképp:

- Az egyes szektorokban folyamatban lévő e-kezdeményezések stratégiai áttekintésének, valamint a megvalósított haladásra és a fellépő akadályokra vonatkozó információk cseréjének biztosítása;

- Fórum felajánlása a stratégiai tárgyalások és a tapasztalatok cseréje számára;

- Az e-Európa 2005 cselekvési terv végrehajtása haladásának figyelemmel kísérése, valamint a lehetséges javításokra vonatkozó adatok és tanácsok biztosítása;

- A tagjelölt országok korai részvételének engedélyezése;

- az eEurópáról szóló információ terjesztése.

A tanácsadó csoportnak két részlege van. Az első részleg részt vevő országonként egy magas rangú képviselőből áll, a második részleg pedig 40, különböző háttérterületről (ipar, fogyasztói csoportok, szociális partnerek és egyéb érdekcsoportok) érkező szakértőből áll. A csoport egyedi megbízatással és határozott időtartamú munkacsoportok révén működik. A plenáris üléseken az Információstársadalmi Főigazgatóság főigazgatója elnököl. E mechanizmusok révén az információstársadalmi fórum tanulságait integrálták az eEurópa munkamódszerébe.

A harmadik célkitűzés további szempontja, hogy javítsa az eEurópa webportált, hogy elérhetőbbé tegye azt a szélesebb nagyközönség számára az eEurópával kapcsolatos adatok keresése és kommunikáció tekintetében. Ez a weboldal egy külső tanácsadó segítségével történő teljes átdolgozása révén valósul meg, amely 2004-ben indul és 2005 első felében fejeződik be.

Végezetül a negyedik célkitűzés 2003 és 2004 során előkészítő támogatást nyújt az Európai Hálózat- és Információbiztonsági Ügynökség (ENISA) számára, amely hivatalosan 2004. március 15-én jött létre.[8] E cselekvések a Bizottság a „Hálózat- és információbiztonság; javaslat egy európai politikai megközelítésről” című közleményében[9] meghatározott hálózat- és információbiztonságra vonatkozó javításokat célozzák.

A PROMISE értékelése irányítási aggodalmakat ébresztett a költségvetés felhasználása, valamint az irányítóbizottsággal folytatott kapcsolat tekintetében. A MODINIS-szal a költségvetési kiadás továbbra is kihívás marad. A MODINIS programot 2003 végén fogadták el és csak 2004 áprilisában kezdte meg működését. A program gyakorlatilag már félig megvalósult mire az első cselekvéseket megkezdhették. A Bizottság állandó erőfeszítéseket tesz, hogy helyreállítsa a helyzetet, azonban a rövid programozási időszak miatt a késés továbbra is hatással lesz az elsődleges cél elérésére, azaz az eEurópa 2005 cselekvési terv végrehajtásának támogatására. Az irányítóbizottság vonatkozásában az eEurópa cselekvési terv és a MODINIS közötti kapcsolat sokkal világosabb lett. Az eEurópa tanácsadó csoport fórumot biztosít az átfogó stratégiai elképzelés megvitatására, miközben az MMC útmutatást biztosít a Bizottság számára az egyedi támogatási és koordinációs cselekvések – amelyekbe beleértendők az eEurópa tanácsadó csoport tevékenységei is – végrehajtásáról. Ez a kapcsolat olyan egyértelmű szerepet ad az MMC számára, amely hiányzott a múltban.

A kommunikáció vonatkozásában a korábbi értékelések az MMC-vel folytatott ésszerűbb kommunikációra tettek javaslatot. E célból a MODINIS elektronikus kommunikációt fog alkalmazni az irányítóbizottság, valamint amennyiben lehetséges az eEurópa tanácsadó csoport tagjaival való együttműködésben. Egy Circa elnevezésű adatbázist hoztak létre az irányítóbizottság és a Bizottság közötti párbeszéd előmozdítása érdekében.

Következtetések

Összességében az értékelés támogatja a Bizottság által az eEurópa 2002 cselekvési tervvel összhangban végrehajtott átalakításokat.

Megállapítja, hogy a programnak vannak egyértelmű erősségei, továbbá azt is, hogy az átirányozás egyedülálló hozzáadott értéket hozott létre. A követett módszertanra vonatkozó néhány kritikától eltekintve – amelyre jelenleg a nemzeti statisztikai intézetek szélesebb körű alkalmazásával válaszolnak – a teljesítményértékelési gyakorlatokat különösen hasznosnak ítélték.

Az értékelés azt is elismeri, hogy az e-kormányzati és e-egészségügyi konferenciák társfinanszírozása sikeres volt, amelynek jelentős hatása volt a nemzeti politikai döntéshozók követő intézkedései vonatkozásában. Mindazonáltal a helyes gyakorlatok integráltabb cseréjét és terjesztését támogató nagyobb erőfeszítések megtételére tesz ajánlatot. E javaslatot a finanszírozott tanulmányok stratégiai céljaira, valamint az e-üzlet, e-kormányzat és e-egészségügy területén a helyes gyakorlatok keretében végrehajtott fejlesztésre való különös figyelemre helyezett megnövelt hangsúly révén valósítják meg.

Az értékelés elismeri, hogy az információstársadalmi fórum a program végrehajtása szempontjából „az első években sikeres kezdeményezés volt”. A program fontos hozzájárulásokat tett szociális szempontok, valamint a fogyasztók és állampolgárok részére létrehozott IKT keresletoldala területén. Az eEurópa tanácsadó csoport MODINIS keretében végzett munkája az információstársadalmi fórum által betöltött szerep folytatásának és javításának tekinthető.

Végezetül a PROMISE tapasztalatainak tükrében a MODINIS irányítására tett javaslatok megvalósításában az irányítóbizottság világos szerepet kapott az eEurópa stratégia végrehajtása tekintetében.

1. táblázat: Az értékelés ajánlásainak, valamint a Bizottság válaszainak listája

Ajánlás | Bizottsági válasz |

Nagyobb erőfeszítéseket kell tenni a legjobb gyakorlatok regionális szinten történő kicserélésének támogatása érdekében | A MODINIS költségvetése viszonylag kicsi marad, hogy a program regionális szintű hatása csak demonstrációs jellegű lehessen. |

A MODINIS munkaprogramjaiban a hangsúlyt el kell tolni a legjobb gyakorlatok cseréjének és terjesztésének irányába | A MODINIS-ról hozott határozat indikatív költségvetési felosztást biztosít. Ezen belül folytatódik a magas láthatóságú konferenciákhoz történő hozzájárulás. Az egyedi politikai célok vonatkozásában támogatják a magas szintű csoportokat és munkaértekezleteket. Támogatják a „helyes gyakorlati keretek”-et az e-üzletvitel, e-kormányzat és e-egészségügy területén. |

A legjobb gyakorlatok regionális szinten történő kicserélésének támogatása érdekében javítani kell a Regionális Politikai Főigazgatósággal folytatott koordinációt és együttműködést. | A Regionális Politikai Főigazgatósággal folytatott koordináció szolgálatközi megállapodások révén biztosított, amennyiben azok megfelelnek az eEurópa cselekvési terv végrehajtásának, különösen az e-kormányzat és a digitális szakadék területén. |

A nagyközönség számára weboldalak révén történő terjesztést át kell tervezni, hogy az jobban megfeleljen a KKV-k szükségleteinek. | A weboldal nagyfokú áttervezésen megy keresztül a használhatóság javítása érdekében |

Az információstársadalmi fórumot hivatalosan is be kell szüntetni; meg kell köszönni a tagok munkáját és tájékoztatni kell őket a MODINIS program keretében meglévő új szabályozásról. | A Bizottság ilyen hosszú ideig tartó inaktivitás után indokolatlannak ítéli az információstársadalmi fórum hivatalos beszüntetését. Számos tag esetében nehéz a kapcsolatfelvétel, mivel szerepkörük megváltozott. Egy ilyen feladat megfelelő végrehajtása az állami alapok szakszerűtlen felhasználása lenne. |

Az eEurópa irányító csoportnak világos megbízatással kell rendelkeznie az adott témák adott időtartamú kezelése érdekében. Ezt a megbízatást rendszeresen felül kell vizsgálni és meg kell újítani | Az eEurópa irányító csoport célorientált és közvetlenül alkalmazza a tagállamok közigazgatását. A csoport technikai támogatást és stratégiai tanácsadást biztosít a Bizottság számára a cselekvési terv végrehajtásában. A csoport egyedi megbízatással és határozott időtartamú munkacsoportok révén működik. |

A Bizottságnak teljes körűen alkalmazni kellene az irányítóbizottságot a MODINIS munkaprogramok előkészítésében és elfogadásában. | Az éves munkaprogramok előkészítésének korai szakaszában konzultáltak az irányítóbizottsággal, és kedvező véleménye szükséges a munkaprogram elfogadásához. |

A költségvetés felhasználását tovább kell javítani a többéves tervezés, valamint – amennyiben szükséges – közbeszerzési cselekvések időben történő bevezetésével. | A költségvetési kiadás továbbra is kihívás marad. A MODINIS programot 2003 végén fogadták el és 2004 áprilisában kezdte meg működését. A rövid programozási időszak miatt a késés továbbra is hatással lesz az elsődleges cél elérésére. |

A Bizottságnak biztosítania kell a program végrehajtására vonatkozó tudás hatékony átadását, mivel az alkalmazottak cserélődnek, valamint biztosítania kell a program egységei közötti egyértelmű felelősségelosztást és a költségvetés felhasználását. | Az éves munkaprogram előkészítése során aktív, hivatalos és nem hivatalos szolgálatközi konzultációs eljárás valósul meg. Minden költségvetési felosztás a pénzügyi szabályzat szerinti hivatalos hatáskör-átruházás függvénye. A programért történő felelősségvállalás adott számú alkalmazott közötti megoszlása biztosítja a kontimuitást. |

A MODINIS munkaprogramjának világos stratégiai tervvel kell rendelkeznie, de ugyanakkor elég rugalmasnak kell lennie a felmerülő politikai, technológiai és gazdasági lehetőségekhez való alkalmazkodáshoz. A Bizottságnak világos teljesítménymutatókat kell kidolgoznia a program tevékenységeinek a program célkitűzéseihez történő hozzájárulásainak mérésére. | Az eEurópa cselekvési terv, az eEurópa tanácsadó csoport és a MODINIS összekapcsolása garantálja a program politikai relevanciáját. A MODINIS éves munkaprogramját a közelmúltban felülvizsgálták az eEurópa 2005 cselekvési terv félidős értékelése és naprakésszé tétele fényében a program relevanciájának fenntartása érdekében. A teljesítményértékelési tevékenységek, amelyek a MODINIS program nagy részét alkotják, a teljesítmény mennyiségi mérését biztosítják, míg a záróértékelésben minőségi mutatókat írnak elő. |

[1] 98/253/EK: A Tanács 1998. március 30-i határozata az európai információs társadalom (információs társadalom) létrehozásának ösztönzésére irányuló többéves közösségi program elfogadásáról, Hivatalos Lap L 107., 1998.4.7., 10. o.

[2] http://europa.eu.int/comm/dgs/information_society/evaluation/docs/highlights/promise/-promise_final_report.pdf

[3] COM(2001) 350 végleges

[4] Euro-Mediterrán Információs Társadalom kezdeményezés http://europa.eu.int/ISPO/eumedis/englishversion/i_welcome_en.html

[5] A végleges értékelés ajánlásainak teljes listája a Bizottság válaszaival együtt az 1. táblázatban található.

[6] COM(2001) 350 végleges „Az európai információs társadalom létrehozásának ösztönzését célzó többéves közösségi program (PROMISE) végrehajtásának közbenső értékelése”

[7] HL C 48., 2003.2.28.

[8] http://www.enisa.eu.int

[9] COM(2001) 298